वहीं सीमोर हर्ष ने अमरीकी मीडिया को दिए बयानों में कहा है कि उन्होंने ठोस जांच-पड़ताल और इसके परिणामों की पूरी समझ के साथ ये जानकारी सामने रखी है.

लंदन रिव्यू ऑफ़ बुक्स में प्रकाशित हर्ष की इस सनसनीख़ेज़ ख़बर पर प्रतिक्रिया देते हुए व्हाइट हाउस ने कहा कि हर्ष के दावे में "कई सारी ग़लतियां हैं और ये बिल्कुल बेसिरपैर हैं".

जानकारी

सीमोर हर्ष ने कहा है कि उन्होंने पूरी समझ से जानकारी दी है.

व्हाइट हाउस के प्रवक्ता नेड प्राइस का कहना था, "जैसा कि हमने पहले कहा था, इस अभियान की जानकारी गिने-चुने अमरीकी अधिकारियों को थी. राष्ट्रपति ओबामा ने पहले ही ये निर्णय कर लिया था कि किसी और देश को इसकी जानकारी नहीं दी जाएगी और पाकिस्तानी हुकूमत को भी इसकी कोई जानकारी नहीं दी गई थी."

उनका कहना था, "हम पाकिस्तान के साथ साझे अभियानों में अल क़ायदा के ख़िलाफ़ कार्रवाई करते रहे हैं लेकिन ये कार्रवाई सिर्फ़ और सिर्फ़ एक अमरीकी कार्रवाई थी."

समाप्त

पुलित्ज़र पुरस्कार से सम्मानित सीमोर हर्ष अपनी खोजी पत्रकारिता के लिए जाने जाते हैं लेकिन उनके इस लेख की आलोचना इस बात पर हो रही है कि उन्होंने सिर्फ़ एक रिटायर्ड पाकिस्तानी अधिकारी और एक रिटायर्ड वरिष्ठ अमरीकी खुफ़िया अधिकारी की बातों को आधार बनाकर इतने बड़े आरोप लगाए हैं.

पुष्टि

अमरीकी मीडिया से बात करते हुए सीमोर हर्ष ने कहा है कि उन्होंने उस वरिष्ठ अमरीकी अधिकारी की बातों की पुष्टि स्वतंत्र रूप से अन्य कई खुफ़िया अधिकारियों से की है.

उन्होंने दावा किया है कि एक पाकिस्तानी ख़ुफ़िया अधिकारी ने ओसामा बिन लादेन के पाकिस्तान में होने की बात अमरीकी दूतावास को बताई जिसके बाद उस अधिकारी को गुप्त रूप से वाशिंगटन ले आया गया है और उसकी पहचान बदलकर उसे ऐशो-आराम के साथ वाशिंगटन में नहीं जिंदगी दे दी गई है.

हर्ष का कहना था, "पाकिस्तान में लोग उस अधिकारी का नाम जानते हैं और मैं भी जानता हूं लेकिन वो अभी बता नहीं सकता."

उनका ये भी कहना था कि ओसामा बिन लादेन पाकिस्तान में बेहद लोकप्रिय थे और पाकिस्तानी फ़ौज उन्हें सीधे तौर पर अमरीका के हवाले कर लोगों का ग़ुस्सा अपने सर नहीं लेना चाहती थी.

दावा

हर्ष का दावा है कि प्रारंभिक योजना के तहत ये कहा जाना था कि लादेन की मौत एक अमरीकी ड्रोन हमले में हुई और ये जानकारी भी ऐबोटाबाद की कार्रवाई के एक हफ़्ते बाद सार्वजनिक की जानेवाली थी.

उनका कहना है,... \n\nउपरोक्त लेख के लिए मुझे एक अच्छा शीर्षक दें।
'लादेन सिर्फ़ और सिर्फ़ अमरीकी कार्रवाई'